
Për shtyrjen e afatit të botimit të njoftimit të fituesit dhe të njoftimit të kontratës së lidhur për procedurën e prokurimit, me objekt “Blerje aparati Echo-je portabël, për sobin dhe shërbimin parësor të Ashr-së”, tiranë

Në mbështetje të nenit 100 të Kushtetutës dhe të nenit 75 të ligjit nr.9643, datë 20.11.2006 “Për prokurimin publik”, të ndryshuar, me propozimin e Ministrit të Shëndetësisë, Këshilli i Ministrave

Vendosi:

1. Lejimin e Autoritetit Shëndetësor Rajonal (ASHR), Tiranë, të përfundojë brenda datës 26 dhjetor 2011, procedurën e prokurimit me objekt “Blerje aparati Echo-je portabël për Sobin dhe shërbimin parësor të ASHR-së”, me fond limit 4 583 333 (katër milionë e pesëqind e tetëdhjetë e tri mijë e treqind e tridhjetë e tre) lekësh, pa TVSH.
Brenda këtij afati të përfshihen lidhja e kontratës dhe botimi i njoftimit të kontratës së nënshkruar në Buletinin e Njoftimeve Publike.
2. Ngarkohen Ministria e Shëndetësisë, Ministria e Financave dhe Agjencia e Prokurimit Publik për zbatimin e këtij vendimi.
Ky vendim hyn në fuqi menjëherë.

